पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार को एक ऑटो चालक से मोबाइल छीनकर उसके साथ मारपीट कर रहे एक युवक को गोगरी पुलिस ने धुनाई कर दी। बल्कि उससे रंगबाजी करने का सबक सिखाते हुए घसीटते हुए पुलिस वाहन में बैठाकर अपने साथ थाना ले गई। महेशखूंट-अगुवानी रोड पर राटन के मंशा बाबा स्थान के समीप एक ट्रिपल लोड बाइकसवार की सामने से आ रही एक ऑटो के सट जाने पर बाइकसवार के पास का थैला फट गया। जिससे बाद बाइकसवार ने ऑटो चालक को रोककर न सिर्फ मारपीट की बल्कि उसका मोबाइल छीन लिया। राटन गांव के ही बाइकसवार युवक ऑटो को अपने दरवाजे पर ले चलने का दवाब बनाते हुए मारपीट कर रहा था, इसी बीच वहां गोगरी के प्रभारी थानाध्यक्ष पवन कुमार भी दलबल के साथ पहुंच गए। पुलिस जबतक मामले को समझती तबतक वह युवक और भी उग्र हो गया। पुलिस मारपीट करने वाले युवक रवि केशरी और ऑटो चालक को थानाचलने की बात कही तो मारपीट करने वाला युवक पुलिस से ही उलझ गया। जिसके बाद पुलिस सख्त हो गई।मौके पर पुलिस के साथ हाथापाई होने लगी तो बाइकसवार युवक तीन चार पुलिसवालों पर भारी पड़ रहा था। पुलिसकर्मियों ने काफी मशक्कत से युवक पर काबू पाते हुए उसे घसीटकर पुलिस वाहन में बैठाकर थाना ले गई।
ट्रिपल लोड था बाइक सवार, समझाया तो उलझ गया
मैं मंत्री जी को सीमा क्षेत्र से छोड़कर लौट रहा था, बाइकसवार ट्रिपल लोड था और उसे चालक से मारपीट नहीं करने और थाना चलकर समस्या दूर करने की बात कही तो वह युवक पुलिस कर्मियों से हाथापाई करने लगा। गलती तो बाइकसवार की थी, फिर भी वह ऑटो चालक का मोबाइल छीनकर मारपीट कर रहा था।
-पवन कुमार, प्रभारी थानाध्यक्ष, गोगरी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn